Diari Oficial de la Generalitat Valenciana


Sumari del DOGV 3336, del 23-09-1998 (1998/6984)

Informació pública de l'alternativa tècnica del Programa d'Actuació Integrada de la Unitat d'Execució número 2, junt amb l'expedient d'homologació, Programa de Reforma Interior, avantprojecte d'urbanització i document annex al Programa de Actuación Integrada substitutori del projecte de reparcel·lació.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3336

Data del DOGV
:   23-09-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/6984


Organisme emissor
:   Ajuntament de Benicàssim

Tipus de document
:   Anunci

Informació pública de l'alternativa tècnica del Programa d'Actuació Integrada de la Unitat d'Execució número 2, junt amb l'expedient d'homologació, Programa de Reforma Interior, avantprojecte d'urbanització i document annex al Programa de Actuación Integrada substitutori del projecte de reparcel·lació. [1998/M6984]
  
Amb data 30 de juliol de 1998, el Ple de l'Ajuntament de Benicàssim ha acordat exposar al públic, per a la seua tramitació conjunta, l'alternativa tècnica del Programa per al Desenvolupament de la Unitat d'Execució número 2 del Pla General d'Ordenació Urbana de Benicàssim, document d'homologació, Programa de Reforma Interior, avantprojecte d'urbanització i document substitutori del projecte de reparcel·lació presentat per la mercantil Raysel i Finsal, SA, sol·licitant l'adjudicació preferent.
  
D'acord amb els articles 52, disposició transitòria 1.3 en relació amb l'article 46 i concordants de la Llei Reguladora de l'Activitat Urbanística, se sotmet a informació pública per un termini de 20 dies l'alternativa tècnica del Programa per al Desenvolupament de la Unitat d'Execució número 2 del sòl urbà de Benicàssim, així com el PRI, el document d'homologació, l'avantprojecte d'urbanització i el document substitutori del projecte de reparcel·lació.
  
L'expedient podrà ser examinat en el Departament d'Urbanisme de l'Ajuntament de Benicàssim (carrer del Metge Segarra, número 4) i, durant l'esmentat termini, podran presentar al·legacions, alternatives tècniques i proposicions juridicoeconòmiques en competència.
  
Durant els cinc dies següents al venciment del termini anterior, els interessats podran presentar les proposicions jurídiques econòmiques que consideren escaients en el Registre General d'aquest Ajuntament, en plica tancada i amb la documentació que esmenten els apartats C i D de l'article 32 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
L'acte d'obertura de les pliques tindrà lloc a l'Ajuntament, a les 13.00 hores de la següent data hàbil a la finalització del termini per presentar-les (si fos dissabte passaria al dilluns següent). Durant els 10 dies següents al de l'obertura de les pliques podran ser objecte de consulta totes les actuacions de l'expedient.
  
Així mateix, es publica el present edicte per als interessats que siguen desconeguts, dels qui s'ignore el lloc de la notificació o, intentada aquesta, no s'hagués pogut practicar, d'acord amb el que disposen els articles 59.4 i 61 de la Llei 30/1992, de 26 de Novembre, de Règim Jurídic de les Administracions Públiques i del Procediment Administratiu Comú, se'ls notifica i adverteix que, durant el mateix termini i les mateixes condicions recollides en el paràgraf anterior del present edicte, poden presentar les al·legacions o alternatives al programa, PRI, document d'homologació, avantprojecte d'urbanització i document substitutori de la reparcel·lació.
  
La qual cosa es publica per a general coneixement, d'acord amb el que disposa l'article 46 i concordants de la Llei 6/1994, de la Generalitat Valenciana, Reguladora de l'Activitat Urbanística.